Minutat e Hollivudit: Xhef Brixhes, laureat i çmimit Oskar si aktori më i mirë
Aktori me një karierë 5 dekadash dhe 5 herë kandidat i çmimit Oscar, fitoi statujën e artë për rolin e tij në filmin “Crazy Heart"
Në vitin 1983, Brixhes themeloi Rrjetin për Ndalimin e Urisë, një grup jofitimprurës në Los Anxhelos Jeff Bridges vjen nga një familje e famshme e biznesit të filmit. I ati i tij është aktori Lloyd Bridges, i cili ka patur një karrierë thuajse 60 vjeçare në kinematografi, ku shënohen më shumë se 100 filma. Vëllai i madh i Jeffit, Beau, është gjithashtu aktor dhe ka interperetuar sëbashku me Jeffin në disa filma dhe gjithashtu në serialin televiziv “Hidden in America”, ku flitet rreth varfërisë në ShBA. Në vitin 1983, Bridges themeloi Rrjetin për ndalimin e Urisë, një grup jofitimprurëse në Los Anxhelos, i cili ka si synim të rrisë ndërgjegjësimin rreth urisë në botë. Mjaft njerëz besojnë se Bridges e meritonte çmimin Oscar për interpretimin e tij në filmin “The Big Lebowski” të vëllezërve Cohen në vitin 1998. Përgjatë viteve, Bridges ka interpretuar në të gjitha zhanret e filmave: komedi, filma veprimi si dhe drama si filmi “”Crazy heart”, film i cili më në fund i solli një çmim Oscar aktorit Jeff Bridge. Bridges interpreton një këngëtar kantri të shkatërruar, i cili përpiqet t’i rikthehet normaliteit, ndërkohë që nuk heq dot dorë nga pija. Por, kur ai merr kitarën e tij, të gjithë shohin diçka nga shkëlqimi i yllit të dikurshëm. Bridges interpreton duke vlerësuar detajet. Lëvizjet e tij japin njeriun e lodhur që ai portretizon. Muzika e tij është fluide, autentike. Scot Cooper, producent filmi, thotë se Bridges ka skalitur veten e tij në këtë rol. Jeff Bridges iu deshën 5 dekada dhe një karrrierë e plotë për të fituar një çmim Oscar. Por mbrëmja e ndarjes së çmimeve Oscar, ishte krejtësisht e tij.